- Dan Şucu a venit cu o nouă reacţie vehementă după acuzaţiile de "omenie" făcute de Gigi Becali
- Ce a declarat patronul Rapidului
Dan Şucu a avut o nouă reacţie vehementă după acuzaţiile de "omenie" făcute de Gigi Becali. Patronul Rapidului a făcut o promisiune solemnă în momentul în care a fost întrebat despre posibilitatea apariţiei unor jocuri de culise în lupta pentru titlul din Liga 1.
Rapid a câştigat categoric derby-ul cu FCSB, scor 4-0. Giuleştenii sunt în faţa primului meci din play-off, împotriva Farului lui Gică Hagi. Patru puncte o despart pe echipa patronată de Dan Şucu de liderul Ligii 1, după înjumătăţire.
Dan Şucu, o nouă reacţie vehementă după acuzaţiile de "omenie" făcute de Gigi Becali
"Vorbim acum de principii în general, principiul pe care l-am enunțat a fost foarte simplu. Ideea de înțelegere între cluburi anti-concurențiale este exact lucrul care a dus fotbalul românesc în groapă. Posibilitatea de a dezbate mai departe direcția asta mi se pare fără sens.
Am fost în groapă, în clipa de față începem să ieșim de acolo. Atractivitatea fotbalului este din ce în ce mai clară, este din ce în ce o audiență mult mai bună și meciuri mai puternice. Mergem într-o direcție corectă, să stricăm direcția respectivă ar fi fără sens.
Doar că dorim să vorbim, să creăm polemici nu este în regulă. Faptul că îi spunem omenie sau folosim alt termen este irelevant. Aici lucrurile sunt foarte clare, la Rapid nu există așa ceva și nici nu va exista. Este o promisiune personală pe care o fac, atâta timp cât sunt acționar la Rapid acest lucru nu se va întâmpla", a declarat Dan Șucu pentru fanatik.ro.
Gigi Becali anunţase că nu îi mai vrea pe cei de la Hermannstadt în play-off şi că îi preferă pe cei de la Sepsi, Otelul sau chiar Craiova lui Adrian Mititelu.
"Nu mă bag eu la omenie. Când e vorba de omenie, nu mă bag. Eu nu interprezez. Mulţi au vorbit de omenie. Din punctul meu de vedere, nu mai există omenie la fotbal. Eu râd când zic ei că e omenie. Eu nu cred în astea.
u vreau cu Mititelu, că nu face omenie. Nici Oţelul nu face omenie, nici Sepsi nu face. La Sepsi au demonstrat oamenii că nu fac omenie. Nu îi mai vreau pe cei de la Hermannastadt în play-off", spunea Gigi Becali înaintea ultimelor etape din play-off.
Cum arată clasamentul la intrarea în play-off
FCSB – 32 puncte
Rapid – 28 de puncte (rotunjire)
CFR Cluj – 27 puncte (rotunjire)
Universitatea Craiova – 22 puncte
Farul – 22 puncte
Sepsi – 22 de puncte
Programul partidelor din prima etapă din play-off şi play-out în Superliga:
Vineri, 15 martie
Ora 17.30 Universitatea Cluj – FC Botoşani
Ora 20.30 FC Rapid 1923 – Farul Constanţa
Sâmbătă, 16 martie
Ora 17.00 Oţelul Galaţi – Politehnica Iaşi
Ora 20.00 CFR 1907 Cluj – Universitatea Craiova
Duminică, 17 martie
Ora 18.45 FC Hermannstadt – Dinamo Bucureşti
Ora 21.00 FCSB – Sepsi OSK Sf. Gheorghe
Luni, 18 martie
Ora 17.30 UTA Arad – FC Voluntari
Ora 20.30 Petrolul Ploieşti – FC U Craiova 1948